ai4bharat/Pralekha huggingface dataset:
وزارات ثقافت
بابا بندہ سنگھ بہادر کی تعلیمات اور نظریات ہمیشہ ہماری زندگیوں کی رہنمائی کریں گے: جناب ارجن رام میگھوال
بابا بندہ سنگھ بہادر آج بھلے ہی ہمارے درمیان نہیں ہیں، پھر بھی ان کی قربانی مسلسل ہمیں تحریک دیتی رہے گی۔ یہ بات ثقافت کے مرکزی وزیر مملکت جناب ارجن رام میگھوال نے نئی دہلی کے مہرولی کے شری گرو سنگھ سبھا گرودوارہ میں بابا بندہ سنگھ بہادر کے یوم شہادت کے موقع پر شہیدی مقام پر کہی۔ جناب میگھوال نے کہا کہ جب ہم آزادی کا امرت مہوتسو منا رہے ہیں، وزارت ثقافت اس بات کا خیال رکھے گی کہ بابا بندہ بہادر سنگھ کی شہادت کے مقام کو اے ایس آئی کے تحت محفوظ کیا جائے۔
اس موقع پر ثقافت اور امور خارجہ کی مرکزی وزیر مملکت محترمہ میناکشی لیکھی اور بابا بندہ سنگھ بہادر کی دسویں نسل کے بابا جتندر پال سنگھ سوڈھی بھی موجود تھے۔
بابا بندہ سنگھ بہادر ایک عظیم سکھ جنگجو اور خالصہ فوج کے سپہ سالار تھے جنہوں نے مغلوں کو شکست دی اور شمالی ہندوستان کے ایک بڑے حصے کو جابر مغلیہ حکومت سے آزاد کرایا اور پنجاب میں خالصہ حکومت قائم کی۔ بندہ سنگھ بہادر نے زمینداری کا نظام ختم کیا اور کاشتکاروں کو جائیداد کے حقوق دیے۔ وہ ایک عظیم حکمراں تھے، جنہوں نے نانک شاہی سکوں کی شروعات کی تھی۔ انہیں مغل حکمران فرخ سیر نے پکڑ لیاتھا اور انہیں مہرولی میں شہید کر دیا گیا جہاں ان کی یاد میں ایک یادگار واقع ہے۔
۔۔۔۔۔۔۔۔۔۔۔
ش ح۔ق ت۔ ن ا۔
U-6931
(Visitor Counter : 100
وزیراعظم کا دفتر
وزیر اعظم مودی کی نیپال کے وزیر اعظم سے ملاقات
نئی دہلی،31؍مئی / نیپال کے وزیر اعظم جناب کے پی شرما اولی نے 30 مئی 2019 کو وزیر اعظم جناب نریندر مودی اور مرکزی وزرا کونسل کی حلف برداری کی تقریب میں شرکت کی۔
وزیر اعظم مودی کے دوطرفہ میٹنگ میں 31 مئی 2019 کو وزیر اعظم اولی نے عام انتخابات میں ان کی پارٹی کی شاندار کامیابی پر وزیر اعظم کو مبارکباد دی۔ وزیر اعظم مودی نے ان کی نیک خواہشات کے لیے ان کا شکریہ ادا کیا اور ہندوستان اور نیپال کے درمیان روایتی، قریبی اور کثیر رخی شراکت داری کو مزید مستحکم کرنے کے لیے نیپال کے ساتھ کام کرنے کی اپنی عہد بندی کا اعادہ کیا۔
دونوں لیڈروں نے دوطرفہ پروجیکٹوں اور اقدامات کے نفاذ کے سلسلے میں کام کاج کی ترقی پر اطمینان کا اظہار کیا۔
U. No. 2269
(Visitor Counter : 42
وزارت سیاحت
وزارت سیاحت نے اپنی سودیش درشن اسکیم کے تحت ملک میں 4 پروجیکٹوں کو قبائلی تھیم کے تحت اور 2 پروجیکٹوں کو دیہی تھیم کے تحت منظوری دی ہے: جناب جی کشن ریڈی
سودیش درشن اسکیم کے تحت کل 76 پروجیکٹوں کو منظوری دی گئی ہے
وزیر سیاحت جناب جی کشن ریڈی نے آج لوک سبھا میں ایک تحریری جواب میں یہ معلومات دیں کہ سیاحت کی وزارت نے 15-2014 میں ملک میں تھیم پر مبنی سیاحتی سرکٹس کی مربوط ترقی کے لیے سودیش درشن اسکیم  کا آغاز کیا جس کا مقصد سیاحت کے بنیادی ڈھانچے کو ترقی دینا ہے۔ اس اسکیم کے تحت مختلف ریاستوں/مرکز کے زیر انتظام علاقوں کی انتظامیہ میں کل 76 پروجیکٹوں کو منظوری دی گئی ہے۔ اب، وزارت سیاحت نے پائیدار اور ذمہ دار سیاحتی مقامات کی ترقی کے لیے اپنی سودیش درشن اسکیم کو سودیش درشن 2.0  کے طور پر تبدیل کیا ہے۔ سودیش درشن 2.0 اسکیم کا مقصد سیاحت اور مہمان نوازی میں نجی شعبے کی سرمایہ کاری میں اضافہ ہے۔ اس سے سیاحت کے شعبے میں پبلک پرائیویٹ پارٹنرشپ  کو بڑھانے میں مدد مل سکتی ہے اور اسکیم کے تحت بنائے گئے پروگراموں کو چلانے اور ان کی دیکھ بھال میں مدد مل سکتی ہے۔
سیاحت کی وزارت نے اپنی سودیش درشن اسکیم کے تحت ملک میں قبائلی تھیم کے تحت 4 پروجیکٹوں اور دیہی تھیم کے تحت 2 پروجیکٹوں کو منظوری دی ہے، جن کی تفصیل ذیل میں دی گئی ہے:

|
|
نمبر شمار
|
|
ریاست / مرکز کے زیر انتظام علاقہ
|
|
سال
|
|
پروجیکٹ کا نام/ منظوری کا سال
|
|
منظور شدہ رقم
|
|
1.
|
|
ناگالینڈ
|
|

|
|
پیرین-کوہیما-ووکھا میں سرکٹ کی ترقی
|
|
97.36
|
|
2.
|
|
چھتیس گڑھ
|
|

|
|
جش پور- کنکوری- مین پٹ- امبیکا پور- مہیش پور- رتن پور- کُردار- سرودادار- گنگریل- کونڈاگاؤں- نتھیا ناواگاؤں- جگدل پور- چترکوٹ- تیرتھ گڑھ کی ترقی۔
|
|
96.10
|
|
3.
|
|
تلنگانہ
|
|
-
|
|
ملوگو-لکھنؤ-میداوارم-تڈوائی-داماروی-ملورو-بوگاٹا آبشاروں کی ترقی۔
|
|
79.87
|
|
4.
|
|
ناگالینڈ
|
|

|
|
مکوکچنگ-توئنسنگ –مون کی ترقی
|
|
98.14
سودیش درشن سکیم کے دیہی سرکٹ کے تحت منظور شدہ منصوبوں کی تفصیلات

|
|
نمبر شمار
|
|
ریاست کا نام
|
|
سال
|
|
پروجیکٹ کا نام
|
|
منظورشدہ رقم
|
|
1.
|
|
بہار
|
|

|
|
گاندھی سرکٹ: بھیتیہاروا- چندراہیا- ترکولیا کی ترقی
|
|
44.27
|
|
2.
|
|
کیرالہ
|
|

|
|
ملاناڈ مالابار کروز ٹورازم پروجیکٹ کی ترقی
|
|
80.37
وزارت سیاحت نے اپنی سودیش درشن اسکیم کے ساحلی سرکٹ تھیم کے تحت سال 2016-17 میں تمل ناڈو میں  کے پروجیکٹ کی ترقی کے لیے 73.13 کروڑ روپے کی منظوری دی ہے۔ 69.48 کروڑ روپے کی رقم جاری کی گئی ہے اور یہ پروجیکٹ مادی طور پر مکمل ہے۔ سیاحت کی وزارت نے ایس ڈی 2.0 اسکیم کے تحت ’مملا پورم‘ اور ’دی نیلگیرس‘ کو ترقی کے لیے مختص کئے گئے مقامات کے طور پر شناخت کیا ہے۔
سودیش درشن اسکیم کے تحت منظور شدہ پروجیکٹوں کا کام کاج اور دیکھ بھال  متعلقہ ریاستی حکومت/مرکز کے زیر انتظام علاقہ کی انتظامیہ کی ذمہ داری ہے۔ سیاحت کی وزارت ہر سرکٹ میں شریک سیاحوں کی تعداد کا سرکٹ کے اعتبار سے ڈیٹا برقرار نہیں رکھتی۔
وزارت سیاحت
وزیر سیاحت 20 اور 21 اکتوبر کو کشی نگر میں ”بدھسٹ سرکٹ میں سیاحت – آگے کا راستہ“ کانفرنس سے خطاب کریں گے
وزارت سیاحت کے ذریعہ خاص طور پر کشی نگر بین الاقوامی ہوائی اڈے کے افتتاح کے بعد کشی نگر کے علاقے میں سیاحت کو فروغ دینے کے لیے کانفرنس کا اہتمام کیا گیا ہے
اہم جھلکیاں:
- مرکزی وزیر ثقافت و سیاحت جناب جی کشن ریڈی کانفرنس کے افتتاحی اجلاس سے خطاب کریں گے
- دو روزہ کانفرنس میں کئی سیشن ہوں گے ، جس میں بودھ سرکٹ اور بدھسٹ سیاحت پر روشنی ڈالی جائے گی
وزیر اعظم جناب نریندر مودی 20 اکتوبر 2021 کو کشی نگر بین الاقوامی ہوائی اڈے کا افتتاح کریں گے۔ کولمبو، سری لنکا سے پہلی پرواز 123 معززین، بودھ راہبوں اور پیروکاروں کو لے کر کشی نگر ہوائی اڈے پر اترے گی۔ اس ایونٹ کے بعد، وزارت سیاحت 20 اکتوبر، 2021 کو سہ پہر 3.00 بجے سے 21 اکتوبر کو صبح 10.00 بجے تک کشی نگر میں ہوٹل رائل ریزیڈنسی میں ”بدھسٹ سرکٹ میں سیاحت – آگے کا راستہ“ کانفرنس کا اہتمام کرے گی۔ مرکزی وزیر ثقافت و سیاحت جناب جی کشن ریڈی کانفرنس کے افتتاحی اجلاس سے خطاب کریں گے۔ دو روزہ کانفرنس کے کئی سیشن ہوں گے، جس میں بودھ سرکٹ اور سیاحت پر روشنی ڈالی جائے گی۔
ہندوستان میں بھگوان بدھ کی زندگی سے وابستہ کئی اہم مقامات کے ساتھ ایک بھر پور بودھ ورثہ موجود ہے۔ بدھ مذہب کی سیاحت میں دنیا بھر سے بدھ مذہب کے پیروکاروں کو ہندوستان کی طرف راغب کرنے کی بے پناہ صلاحیت ہے۔ ہندوستانی بودھ ورثہ دنیا بھر میں بدھ مذہب کے پیروکاروں کے لیے بہت دلچسپی کا حامل ہے۔
کشی نگر دنیا بھر میں بدھ مذہب کے پیروکاروں کے لیے ایک اہم زیارت گاہ ہے۔ بھگوان بدھ نے کشی نگر میں نروان حاصل کیا۔ یہ ہندوستان کے اہم آثار قدیمہ میں سے ایک ہے۔ کشی نگر کے سیاحتی مقامات میں قدیم مہاپرینروان مندر - جو کہ بدھ مت کے مقدس ترین مندروں میں سے ایک ہے، رام بھر استوپ، کشی نگر میوزیم، سورج مندر، نروان استوپ، مٹھ کوار مزار، واٹ تھائی مندر، چینی مندر، جاپانی مندر شامل ہیں۔
خطے میں سیاحت کو فروغ دینے کے علاوہ، کشی نگر میں بین الاقوامی ہوائی اڈہ بودھ سرکٹ کے بنیادی ڈھانچے کو عالمی معیار کا بنائے گا اور اتر پردیش کے مشرقی حصے میں ترقی کی حوصلہ افزائی کرے گا۔ وزارت کے ناقابل یقین انڈیا ٹورسٹ فیسیلیٹر سرٹیفیکیشن پروگرام کے ساتھ مل کر، ایک اعلی معیار کی جامع افرادی قوت کو تربیت دی جا رہی ہے تاکہ سیاحوں کو ان کے سفر کا تجربہ بہتر بنانے میں مدد ملے۔ توقع ہے کہ ان اجتماعی کوششوں سے خطے میں سیاحت کے شعبے کو بڑا فروغ ملے گا اور بڑے پیمانے پر براہ راست اور بالواسطہ روزگار پیدا ہوگا۔
وزارت صلاحیت کی ترقی پر بھی کام کر رہی ہے، جس میں تھائی، جاپانی، ویتنامی اور چینی زبانوں میں لسانی سیاحوں کے سہولت کاروں کی تربیت شامل ہے۔ 2018 اور 2020 کے درمیان، 525 افراد کو ان زبانوں میں تربیت دی جا چکی ہے اور مزید 600 کو 2020 اور 2023 کے درمیان تربیت دی جائے گی۔ اس سے خاص طور پر مرکزی بازاروں سے آنے والے بدھسٹ سیاحوں کے ساتھ لسانی رابطہ قائم کرنے میں مدد ملے گی۔
وزارت سیاحت، مختلف وزارتوں اور بہار اور اتر پردیش کی ریاستی حکومتوں کے اشتراک سے، بہار اور اتر پردیش میں بودھ مقامات کے لیے بدھ سرکٹ تیار کر رہی ہے۔ بدھسٹ سرکٹ کے تحت کلیدی ترقیاتی سرگرمیوں میں رابطہ، انفراسٹرکچر اور لاجسٹکس، ثقافتی تحقیق، ورثہ اور تعلیم، عوامی آگاہی، مواصلات اور آؤٹ ریچ شامل ہیں۔
وزارت سیاحت اپنی انفراسٹرکچر ڈیولپمنٹ اسکیموں جیسے سودیش درشن  اور پرساد کے تحت ملک بھر کے سیاحتی مقامات پر انفراسٹرکچر تیار کرتی ہے۔ دونوں اسکیموں کے تحت پورے ہندوستان میں بدھ مذہب سے متعلقہ مقامات پر مختلف منصوبوں کو منظوری دی گئی ہے۔
وزیراعظم کا دفتر
وزیراعظم نے گوا کے یوم آزادی کے موقع پر گوا کے لوگوں کو مبارکباد پیش کی
وزیراعظم جناب نریندر مودی نے گوا کے یوم آزادی کے موقع پر گوا کے لوگوں کو مبارکباد پیش کی۔
اپنے ایک ٹوئیٹ میں وزیراعظم نریندر مودی نے کہا ’’ گوا کی آزادی کے دن کے خصوصی موقع پر ، میری بہنوں اور بھائیوں کو مبارکباد اور نیک خواہشات۔ مجھے ان لوگوں کے یاد کرکے فخر محسوس ہورہا ہے جنھوں نے گوا کی آزادی کیلئے سخت محنت کی۔ آنے والے برسوں میں ریاست کی مستقل ترقی کے لئے میں دعاگو ہوں۔‘‘
وزارات ثقافت
نائب صدرجمہوریہ جناب ایم وینکیا نائیڈو نے لال قلعہ سے وجے چوک تک ثقافت کی وزارت کے تحت ممبران پارلیمنٹ کی ’ہر گھر ترنگا‘ بائیک ریلی کو جھنڈی دکھاکر روانہ کیا
اس ہر گھر ترنگا مہم کو کامیاب بنانے کے لیے ہم سب کو مل جل کر کام کرنا چاہیے:جناب جی کشن ریڈی
ترنگا ایک علامت ہے، جو پورے ملک کو متحد کرتا ہے: جناب ارجن رام میگھوال
اب جبکہ ہم آزادی کا امرت مہوتسو منا رہے ہیں، ہمیں اپنے قومی پرچم کو سر بلند رکھنے کے لیے متحد ہو کر کام کرنا چاہیے: محترمہ میناکشی لیکھی
نائب صدر جمہوریہ جناب ایم وینکیا نائیڈو نے آج لال قلعہ سے انڈیا گیٹ تک ممبران پارلیمنٹ کی ’ہر گھر ترنگا‘ بائیک ریلی کو جھنڈی دکھا کر روانہ کیا۔ اس ریلی کا اہتمام ثقافت کی وزارت نے ’ہر گھر ترنگا‘ کی بیداری کو بڑھانے کے لیے کیا تھا، جو بھارتی حکومت کی ایک پہل ہے ،جس کا مقصد بھارت کے شہریوں اور قومی پرچم کے درمیان ایک ذاتی تعلق پیدا کرنا ہے۔ مختلف مرکزی وزراء نے بھی اس بائیک ریلی میں شرکت کی۔
کامرس اور صنعت کے وزیر جناب پیوش گوئل، پارلیمانی امور کے وزیر جناب پرہلاد جوشی، ثقافت کے وزیر جناب جی کشن ریڈی، بھارت کی خواتین اور بچوں کی ترقی کے وزیر محترمہ اسمرتی زوبین ایرانی، بھارت کے نوجوانوں کے امور اور کھیل کود کے وزیر جناب انوراگ سنگھ ٹھاکر، پارلیمانی امور اور ثقافت کے وزیر مملکت جناب ارجن رام میگھوال، خارجی امور کی وزیر مملکت محترمہ میناکشی لیکھی اور جناب وی مرلی دھرن اور بڑی تعداد میں ممبران پارلیمنٹ نے اس تقریب میں شرکت کی۔
اس موقع پر، جناب نائیڈو نے کہا کہ یوم آزادی کی تقریبات کے موقع پر "ہمیں مجاہدین آزادی کی ان بے شمار قربانیوں کو یاد کرنا چاہیے جنہوں نے نو آبادیاتی حکمرانی کے خلاف اپنی جدو جہد کی تھی۔ انہوں نے جدوجہد آزادی سے متعلق بہادری اور سماجی ہم آہنگی کی داستانیں سنانے پر بھی زور دیا۔ " انہوں نے مشورہ دیا کہ جب ہم فخر کے ساتھ اپنا قومی پرچم لہراتے ہیں، تو ہم اتحاد، ہم آہنگی اور عالمگیر بھائی چارے کی اپنی قومی اقدار کی عکاسی کرتے ہیں اور ان کو برقرار بھی رکھتے ہیں" ۔
اس موقع پر ثقافت، سیاحت، شمال مشرقی ریاستوں کے محکمے کے مرکزی وزیر جناب جی کشن ریڈی نے کہا کہ اس ہر گھر ترنگا مہم کو کامیاب بنانے کے لیے ہم سب کو مل جل کر کام کرنا چاہیے۔
اس تقریب میں ثقافت کے مرکزی وزیر مملکت جناب ارجن رام میگھوال نے کہا کہ ترنگا ایک علامت ہے ،جو پورے ملک کو متحد کرتا ہے۔ انہوں نے مزید کہا کہ بائیک ریلی لوگوں کو یہ پیغام دینے میں مدد کرے گی کہ 75ویں یوم آزادی کے موقع پر وہ اپنے گھروں پر ترنگا پرچم لہرائیں اور ہر گھر ترنگا مقصد کو حاصل کریں۔
اس موقع پر ثقافت اور خارجی امور کی وزیر مملکت محترمہ میناکشی لیکھی نے کہا کہ ہر گھر ترنگا کے وزیر اعظم نریندر مودی کے نعرے کو آگے بڑھاتے ہوئے ہم تمام ممبران پارلیمنٹ اور نوجوان لیڈر سب ایک ساتھ آئے ہیں اور پورے جوش و خروش کے ساتھ اس کا حصہ بنیں گے۔ انہوں نے مزید کہا کہ "جب ہم آزادی کا امرت مہوتسو منا رہے ہیں، ہمیں اپنے قومی پرچم کو سر بلند رکھنے کے لیے متحد ہو کر کام کرنا چاہیے۔"
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ش ر۔ ق ر۔
U- 8646
(Visitor Counter : 52
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 184.03 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.97 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
23)؍مارچ 2022کے مطابق)
|
|
فراہم کی گئی خوراکیں
|
|
1,84,03,90,980
|
|
بچی ہوئی خوراکیں
|
|
16,97,30,191
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 184.03کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.97 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
شمال مشرقی ریاستوں کی ترقی کی وزارت
شمال مشرقی ریاستوں کی ترقی کی وزارت، حکومت ہند کے تحت خواتین یونٹی ایس ایچ جی فیڈریشن کے لئے ہنر مندی کے فروغ کے لئے جدید ترین تربیتی پروگرام
اس تربیتی پروگرام کا افتتاح خواتین یونٹ خود امدادی گروپ  فیڈریشن  کے ذریعہ چوٹھے گاؤں، چورا چند پور،منی پور میں کیا گیا۔ ہنر مندی کے فروغ کے لئے جدید ترین تربیتی پروگرام اور صلاحیت سازی کے لئے تربیتی پروگرام کا انعقاد ایم ایس ایم ای ڈیولپمنٹ انسٹی ٹیوٹ ، امپھال، منی پور کے اشتراک سے منعقد کیا گیا ہے۔ اس تربیتی پروگرام کا افتتاح ایم ایس ایم ای ڈیولپمنٹ انسٹی ٹیوٹ ، بہت چھوٹی ، چھوٹی اور درمیانہ درجے کی صنعتوں کی وزارت ، حکومت ہند کے ڈائریکٹر جناب تھونگ کھولون بائٹ کے ہاتھوں چوٹھے گاؤں میں عمل میں آیا۔ میٹنگ کا انعقاد مرسی ایس ایچ جی ڈمڈیلونگ گاؤں نے کیا۔
ایم ایس ایم ای انسٹی ٹیوٹ کے ڈائریکٹر جناب تھونگ کھولون بائٹ کے ہاتھوں تربیتی بینر کا فیتا کاٹنے کے بعد پروسیسنگ یونٹ کا افتتاح اور ٹریننگ کا بھی اسی وقت اہتمام کیا گیا۔ افتتاحی تقریب میں چوٹھے گاؤں کے سربراہ جناب تھوجاترا چوٹھے، چرچ کے بزرگ، سی ڈی سی آر ایم ایس چورا چند پور کے عہدیداران اور ایس ایچ جی فیڈریشن نے شرکت کی۔
.
یہ ٹریننگ ریاستی وزارت ٹیکسٹائل کے تحت بنکروں کے لئے سروس سینٹر کے ساتھ مشاورت کے لیے تین ماہ یا اس سے زیادہ کے لیے منعقد کی جائے گی، جو کہ جنوری 2022 کے 2 ہفتے کے لئے شروع ہوگی۔ وہ اس بات پر بھی زور دیں گے کہ کس طرح ٹیکسٹائل سیکٹر ایس ایچ جی کے درمیان آمدنی حاصل کرنے کے لئے تیزی کے ساتھ ترقی کر سکتا ہے ۔ اس کے علاوہ بنائی، ٹیلرنگ، ٹریننگ کے ساتھ پیداواری مرکز کے لئے ہر قسم کی تربیت فراہم کی جائے گی اور مالیاتی بندوبست اور ایف پی او کے طور پر کام کاج جیسے امور کی بھی تعلیم دی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ ق ر
U-15015
(Visitor Counter : 110
امور داخلہ کی وزارت
بہار، ہماچل پردیش، راجستھان، سکم اور مغربی بنگال کو 2021 کے دوران آئے سیلاب ؍تودہ کھسکنے؍ژالہ باری سے ہونے والے نقصان کے لئے فنڈ مہیا کیا جائے گا
نئی دہلی:30؍مارچ2022:
مرکزی وزیر داخلہ جناب امت شاہ کی صدارت میں ایک اعلیٰ سطحی کمیٹی نے 2021ء کے دوران سیلاب؍تودہ کھسکنے؍ژالہ باری سے متاثرہ 5ریاستوں کو قومی قدرتی آفات ردعمل فنڈکے تحت اضافی مرکزی امداد کو منظوری دی ہے۔یہ عمل ان قدرتی آفات کا سامنا کرنے والی 5ریاستوں کے لوگوں کی مدد کرنے کےلئے وزیر اعظم جناب نریندر مودی کی قیادت میں مرکزی سرکار کے عہد کا آئینہ ہے۔
ایچ ایل سی نے این ڈی آر ایف سے 5ریاستوں کے لئے 1,887.23کروڑ روپے کی اضافی مرکزی مدد کو منظوری دی:
- ان میں سے بہار کے لئے 1,038.96کروڑ روپے، ہماچل پردیش کے لئے 21.37کروڑ روپے، راجستھان کے لئے292.51کروڑ روپے، سکم کے لئے59.35کروڑ روپے اور مغربی بنگال کے لئے 475.04کروڑ روپے ہے۔
یہ اضافی مدد مرکز کے ذریعے ریاستوں کو اسٹیٹ ڈیزاسٹر رسپانس فنڈمیں جاری کی گئی رقم کے علاوہ ہے، جو پہلے سے ہی ریاستوں کے پاس دستیاب ہے۔مالی سال 22-2021ء کے دوران مرکزی حکومت نے 28ریاستوں کو ان کے ایس ڈی آر ایف میں 17747.20کروڑ روپے اور این ڈی آر ایف سے 9ریاستوں کو 6197.98کروڑ روپے جاری کئے ہیں۔
مرکزی سرکار نے قدرتی آفات کے فوراً بعد اِن ریاستوں اور مرکز کے زیر انتظام علاقوں میں بین وزارتی مرکزی ٹیموںکی تقرری کی تھی۔ یہاں تک کہ اس کے لئے کسی طرح کی عرضداشت کی وصولیابی کا انتظار بھی نہیں کیا گیا تھا۔
وزیراعظم کا دفتر
وزیراعظم نے سابق صدر رام ناتھ کووند کو ان کے جنم دن پر مبارکباد دی
وزیراعظم جناب نریند رمودی نے سابق صدر جناب رام ناتھ کووند کو ان کے جنم دن پر مبارکباد پیش کی ہے۔
ایک سوشل میڈیا  پوسٹ میں ووزیراعظم نےکہا:
’’سابق صدر جمہوریہ جناب @رام ناتھ کووند جی کو ان کے جنم دن پر بہت بہت مبارکباد ۔ ان کی مثالی قیادت اور ملک کے لئے خود کو وقف کرنے کے انکے جذبے نے انمٹ نقوش چھوڑے ہیں۔ ان کی دانشوری اور انکساری ہمیشہ لوگوں کو متاثر کرتی رہی ہے۔ ان کی لمبی عمر اور صحت مند زندگی کے لئے دعاگو ہوں۔‘‘
وزارت خزانہ
ایس پی ایم سی آئی ایل نے 17واں یوم تاسیس منایا
مرکزی وزیر خزانہ محترمہ نرملا سیتا رمن نے ’’پنچ تنتر‘‘پر اولین رنگین یادگاری سکہ جاری کیا
نئی دہلی، 11 فروری 2022:
سکیورٹی پرنٹنگ اینڈ منٹنگ کارپوریشن آف انڈیا لمیٹڈ  نے آج اپنا 17واں یوم تاسیس ڈجیٹل طریقے سے منایا۔
مرکزی وزیر خزانہ محترمہ نرملا سیتا رمن نے وزارت خزانہ کے اقتصادی امور کے محکمہ  کے سکریٹری ، وزارت خزانہ  کے اقتصادی امور کے محکمہ کے اقتصادی مشیر اور وزارت کے دیگر سینئر افسران کے علاوہ ایس پی ایم سی آئی ایل کے ڈائرکٹر  اور ڈائرکٹر  کی موجود گی میں ورچووَل طریقہ سے اس پروگرام کی صدارت کی۔
مرکزی وزیر خزانہ محترمہ نرملا سیتا رمن نے ’’پنچ تنتر‘‘ پر اولین رنگین یادگاری سکہ بھی جاری کیا۔
ایس پی ایم سی آئی ایل کی سی ایم ڈی محترمہ ترپاٹھی پاترا گھوش نے اپنے افتتاحی خطاب میں کمپنی کی حصولیابیوں اور اختراعی پہل قدمیوں کو اجاگر کیا۔
اس موقع پر، 09متعلقہ اکائیوں کے چیف جنرل منیجر حضرات کو ان کی شاندار کارکردگی کے لیے بہترین ملازمین کے ایوارڈ سے نوازا گیا۔
وزیر خزانہ نے اپنے خطاب میں تکنالوجی پر مبنی معیشت کی ضرورتوں کو پورا کرنے کے لیے ہنرمندی میں بہتری لانے اور نئی ہنرمندی حاصل کرنے اور ان کی جدیدکاری پر زور دیا۔ اس کے علاوہ، انہوں نے مصنوعات کی کوالٹی میں بہتری لانے اور ایس پی ایم سی آئی ایل کو کرنسی اور ایسی اشیاء جو خودمختار طور پر تیار کی جاتی ہیں، کے اہم پروڈیوسرس کے طور پر ایک برانڈ بننے پر زور دیا۔
وزیراعظم کا دفتر
وزیراعظم نے فضائیہ کے دن پر ہندوستانی فضائیہ کو مبارکباددی
وزیراعظم جناب نریندر مودی نے ہندوستانی فضائیہ کے ممبران اور ان کے کنبے کو یوم فضائیہ پر مبارکبادپیش کی ۔
وزیراعظم نے ایک ٹویٹ میں کہا :
‘‘یوم فضائیہ کے دن کے موقع پر ہمارے فضائیہ کے جاں بازوں اور ان کے کنبے کو مبارکباد۔ ہندوستانی فضائیہ ہمت ، محنت اور پیشہ ورانہ مہارت کے مترادف ہے ۔ انہوں نے مشکل وقت میں ملک کا دفاع اور انسانی ہمدردی کے جذبے کے ذریعہ خود کوممتاز بنایا ہے’’۔
امور داخلہ کی وزارت
صدرجمہوریہ ہند نے 2019 کے یوم آزادی کے موقع پر سروس / بہادری تمغوں کی منظوری دی
نئی دہلی 14 اگست ۔یوم آزادی 2019 کے موقع پر مجموعی طور پر 946 پولیس اہلکاروں کو تمغے دئے گئے ہیں۔ بہادری کے لئے صدرجمہوریہ کے پولیس تمغے  تین اہلکاروں کودئے گئے ۔بہادری کے لئے پولیس تمغے  177 اہلکاروں کو دئے گئے ۔ امتیازی خدمات کے لئے صدرجمہوریہ کے پولیس تمغے 89 اہلکاروں کو دئے گئے اور قابل ستائش خدمات کے لئے پولیس تمغے 677 اہلکاروںکو عطا کئے گئے ۔
بہادری کے 180 انعامات میں سے زیادہ تر 114 اہلکاروں کو جموں وکشمیر میں اُن کی جرأت مندانہ کارروائی پر دئے گئے ہیں ۔ 62 اہلکاروںکو بائیں بازوکی انتہاپسندی سے متاثرہ علاقوںمیں جرأت مندانہ کارروائیوں کے لئے دئے گئے ہیں اور چار اہلکاروں کو شمال مشرقی خطے میں ان کی جرأت مندانہ کارروائی کے صلے میں دئے گئے۔
بہادری کے انعامات حاصل کرنے والے اہلکاروں میں 72 ،سی آر پی ایف کے ہیں ،61 جموںوکشمیر پولیس کے ہیں، 23 کا تعلق اوڈیشہ سے اور 9 کا تعلق چنڈی گڑھ سے ہے نیز بقیہ اہلکاروں کا تعلق دیگر ریاستوں / مرکز کے زیر انتظام علاقوں اور سی اے پی ایف سے ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-3718
(Visitor Counter : 61
تعاون کی وزارت
مرکزی کابینہ نے کثیر ریاستی کوآپریٹو سوسائٹیز  قانون، 2002 کے تحت ایک قومی سطح کی کثیر ریاستی کوآپریٹو ایکسپورٹ سوسائٹی کے قیام کو منظوری دی
اسے کثیر ریاستی کوآپریٹو سوسائٹیز  قانون، 2002 کے تحت رجسٹر کیا جائے گا
پیکس سے اپیکس: پرائمری سے لے کر قومی سطح کی کوآپریٹو سوسائٹیز بشمول پرائمری سوسائٹیز، ضلعی، ریاستی اور قومی سطح کے فیڈریشنز اور کثیر ریاستی کوآپریٹو سوسائٹیز اس کی رکن بن سکتی ہیں۔ اس کے ضمنی قوانین کے مطابق سوسائٹی کے بورڈ میں ان تمام کوآپریٹوز کے منتخب نمائندے شامل ہوں گے
یہ متعلقہ مرکزی وزارتوں کے تعاون سے پورے ملک کی مختلف کوآپریٹو سوسائٹیز کے ذریعے تیار کردہ مخصوص اشیاء/خدمات کی برآمدات کے لیے ایک وسیع  تنظیم کے طور پر کام کرے گی
کوآپریٹوز کی جامع ترقی کے ماڈل کے ذریعے ’’سہکار سے سمردھی‘‘ کے مقصد کو حاصل کرنے میں مدد ملے گی
عزت مآب وزیر اعظم جناب نریندر مودی کی قیادت میں مرکزی کابینہ نے کثیر ریاستی کوآپریٹو سوسائٹیز  قانون، 2002 کے تحت متعلق وزارتوں، خاص طور سے وزارت خارجہ اور محکمہ مالیات، کامرس اور صنعت کی وزارت کے تعاون سے ایک قومی سطح کی کوآپریٹو سوسائٹی کے قیام اور فروغ کے ایک تاریخی فیصلہ کو منظوری دے دی ہے۔ متعلقہ مرکزی وزارتیں ’مکمل حکومت کے نقطہ نظر‘ پر عمل کرتے ہوئے اپنی برآمدات سے متعلق پالیسیوں، منصوبوں اور ایجنسیوں کے توسط سے کوآپریٹو سوسائٹیز اور متعلقہ اداروں کے ذریعے تیار کردہ تمام اشیاء اور خدمات کی برآمد کے لیے مجوزہ سوسائٹی کو تعاون فراہم کریں گی۔
مجوزہ سوسائٹی برآمد کرنے اور اسے فروغ دینے کے لیے ایک وسیع  تنظیم کے طور پر کام کرتے ہوئے کوآپریٹو سیکٹر سے برآمد پر زور دے گی۔ اس سے عالمی بازاروں میں کوآپریٹو سوسائٹیز کی برآمدی صلاحیت کو رفتار دینے میں مدد ملے گی۔ مجوزہ سوسائٹی ’مکمل حکومت کے نقطہ نظر‘ کے توسط سے کوآپریٹو سوسائٹیز کو حکومت ہند کی مختلف وزارتوں کی مختلف برآمداتی اسکیموں اور پالیسیوں کا فائدہ حاصل کرنے میں بھی مدد فراہم کرے گی۔ یہ کوآپریٹو سوسائٹیز کے جامع ترقیاتی ماڈل کے توسط سے ’سہکار سے سمردھی‘ کے مقصد کو حاصل کرنے میں بھی مدد کرے گی، جہاں ممبران، ایک طرف اپنی اشیاء اور خدمات کی برآمد کے ذریعے بہتر قیمت حاصل کریں گے، وہیں دوسری طرف وہ سوسائٹی کے ذریعے تیار کردہ سرپلس کے ذریعے بھی مستفید ہوں گے۔
مجوزہ سوسائٹی کے توسط سے ہونے والی اعلیٰ برآمد کے سبب کوآپریٹو سوسائٹیز مختلف سطحوں پر اپنی اشیاء اور خدمات کی پیداوار میں اضافہ کریں گی، جس سے کوآپریٹو سیکٹر میں روزگار کے زیادہ مواقع پیدا ہوں گے۔ اشیاء کی ڈبہ بندی اور بین الاقوامی معیاروں کے مطابق خدمات کو بہتر بنانے سے بھی روزگار کے اضافی مواقع پیدا ہوں گے۔ کوآپریٹو پیداواروں کی برآمد میں اضافہ، ’’میک ان انڈیا‘‘ کو بھی آگے بڑھائے گا، جس سے آخرکار آتم نربھر بھارت کو فروغ حاصل ہوگا۔
وزارت خزانہ
بھارت –امریکہ اقتصادی و مالیاتی شراکت داری بات چیت کی 8ویں وزارتی سطح کی میٹنگ واشنگٹن ڈی سی میں منعقد
نئی دہلی،15اکتوبر؍2021:
بھارت –امریکہ اقتصادی و مالیاتی شراکت داری بات چیت کی 8ویں وزارتی سطح کی میٹنگ آج واشنگٹن ڈی سی میں منعقد کی گئی۔میٹنگ کی صدارت مالیات و کارپوریٹ امور کی مرکزی وزیر محترمہ نرملا سیتا رمن اور امریکہ کے وزیر مالیات ڈاکٹر جینٹ ایلین نے کی۔
بھارت –امریکہ اقتصادی و مالیاتی شراکت داری کی وزارتی سطح کی میٹنگ کے دوران وسیع اقتصادی حکمت عملی و کووڈ-19 وباء سے نمٹنے ، مالی ضابطہ اور تکنیکی تعاون ،کثیر رُخی بات چیت ، موسمیاتی مالیات اور غیر قانونی پیسے کا لین دین و دہشت گردی کی مالی مدد کرنے والوں کا مقابلہ کرنےسمیت متعدد ایشوز پر بات چیت ہوئی۔دونوں لیڈروں نے باہمی اور عالمی اقتصادی معاملات کو حل کرنے اور خیر سگالی سے بھرپور حکمت عملیوں اور مسائل کا حل نکالنے کی سمت میں کوشش کرنے کےلئے باہمی و سہ رُخی دونوں پلیٹ فارم پر تعاون جاری رکھنے کے اپنے عہد کی تائید کی۔
مالیات و کارپوریٹ امور کی مرکزی وزیر اور امریکہ کے وزیر مالیات کی جانب سے مشترکہ بیان جاری کرنے کے ساتھ میٹنگ کا اختتام ہوا۔
ضمیمہ:
بھارت-امریکہ اقتصادی و مالیاتی شراکت داری کی8ویں وزارتی سطح کی میٹنگ کا مشترکہ بیان۔
Joint Statement of the 8th ministerial meeting of the India-U.S.A. Economic & Financial Partnership